Suid Afrikaanse Nuus Thread - Page 218 - Stormfront
Page 218 of 226 « First < 118 168 204 205 206 207 208 209 210 211 212 213 214 215 216 217 218 219 220 221 222 223 224 225 226 >
01-22-2010, 04:54 AM #2171
Keelvolle inwoner laai vullis in munisipale gebou af
As Mohammed nie na die vullishoop wil kom nie, sal die vullishoop na Mohammed gaan.
Dit was die situasie gister by die munisipaliteit se Bram Fischer-gebou in Bloemfontein toe 'n keelvol inwoner besluit het om sy vullis in die munisipale gebou se voorportaal af te laai.
Dié man van Westdene wat anoniem wil bly, het gisteroggend besluit om sy vullis in die gebou se portaal te gaan weggooi, nadat die woonbuurt se vullis die tweede agtereenvolgende week glo nie verwyder is nie.
"Dis waar ek vir my dienslewering betaal, so ek sal maar my vullis ook hier kom los, dan is dit makliker vir hulle om dit te gaan weggooi," sê hy.
"Ek sal dit sommer elke week vir hulle bring, en as ek die res van my straat se sakke ook bymekaarmaak, bring ek volgende week vir hulle 'n groot pakkie."
Die man sê hy wil niemand deur sy optrede te na kom nie. Hy wil egter die boodskap aan die munisipaliteit oordra dat hy sy sokkies moet optrek.
"Ek is self 'n sakeman en ek weet dat daar ontwikkelaars en ander beleggers is wat in die stad wil belê, want Bloemfontein is 'n mooi stad," sê hy.
Hy dink egter swak dienslewering en ander probleme laat moontlike beleggers huiwer om hul geld in die stad te belê.
Die Mangaung-munisipaliteit het nie gister reageer op Volksblad se navrae rakende vullis-verwydering nie.
Lesers kan hul mening op Volksblad se webruimte lewer by www.volksblad.com.
01-25-2010, 07:41 AM #2172
Nuwe lig op Bybel se verlede
Die Qeiyafa-potskerf, oudste bekende stuk Hebreeuse teks
'n Belangrike stuk van die legkaart van die Bybel se geskiedenis het pas in plek geval met die ontsyfering van wat heel moontlik die oudste bestaande Hebreeuse geskrif kan wees.
En hoewel kenners van Bybelse Hebreeus sê mense moet versigtig wees om nie oorhaastig afleidings te maak nie, meen die navorsers wat dié geskrif ontsyfer het dit kan een van die belangrikste ontdekkings in Bybelse argeologie sedert die Dooie See-rolle wees.
Prof. Gershon Galil, navorser aan die Universiteit van Haifa, wat die Qeiyafa-potskerf ontsyfer het, meen selfs dit kan een van die sterkste aanduidings nóg wees dat die Verenigde Israelitiese Koninkryk van Dawid en Salomo bestaan het soos in die Bybel beskryf word.
Die potskerf, wat deur argeoloë in 'n antieke Judese fort genaamd Elah opgegrawe is, bevat tien reëls in Hebreeus en dateer waarskynlik uit die tiende eeu v.C. (die tyd van koning Dawid se regering). Dit is dus die oudste bekende stuk Hebreeuse skrif.
Dit bevat heelwat woorde soos almanah (weduwee), wat slegs in Hebreeus gebruik is en nie in die tale van omliggende streke nie.
Hoewel die inhoud nie woordeliks met die tekste van die Bybel ooreenstem nie, gaan dit oor die versorging van weduwees en weeskinders, 'n tema wat dikwels in die tekste van latere Bybelse profete aangeroer is.
Galil het uit Haifa aanRapport gesê die feit dat sulke maatskaplike temas in die tiende eeu v.C. aangeroer is, is 'n bewys dat die tradisie van profete wat maatskaplike kritiek lewer dalk al tot in daardie eeu terugdateer – en dit terwyl talle kenners tot nou toe gemeen het die profetiese tradisie dateer waarskynlik eers uit die agtste eeu v.C.
Die belangrikste implikasie van die ontdekking is egter dat dit bewys daar is al in die tiende eeu v.C. komplekse geskrifte in Hebreeus neergeskryf.
Dit is volgens Galil dus heel moontlik dat ook Bybelboeke soos Samuel en Rigters, wat gebeure uit dié tyd beskryf, al in die tiende eeu v.C. op skrif gestel is.
Indien dit die geval is, versterk dit die idee dat dié boeke se inhoud grotendeels histories kan wees (ook wat die politieke geskiedenis van die Verenigde Israelitiese Koninkryk en konings Saul, Dawid en Salomo betref).
Heelwat van dié gevolgtrekkings hang egter daarvan af of die teks wel uit die tiende eeu v.C. dateer.
Prof. Johann Cook, Hebreeus-kenner aan die Universiteit van Stellenbosch, stem saam dat die inskripsie 'n belangrike ontdekking is, maar meen nog heelwat navorsing is nodig voordat te veel afleidings daaruit gemaak kan word.
"Linguistieke kwessies en die datering van tekste is besonder problematies. Geleerdes verskil sterk oor hierdie sake."
01-27-2010, 03:33 AM #2173
'Pretoria moet weg vóór WB'
Die ANC wil finaal van Pretoria se naam ontslae raak nog voordat die Wêreldbekersokkertoernooi in Junie begin.
Daar is "verhaasde gesprekke" met me. Lulu Xingwana, minister van kuns en kultuur, in 'n poging om van Pretoria as die hoofstad se naam ontslae te raak, het die ANC in die Tshwane-streek gister bekend gemaak.
Mnr. Sputla Ramokgopa, ANC-voorsitter in die streek, het op 'n mediakonferensie gesê Xingwana het aangedui sy oorweeg tans die voorstel om die stad se naam te verander en dat haar departement die besluit binne die volgende paar weke bekend kan maak.
'n Bron in ANC het vertroulik aan Beeld gesê die proses is "eintlik van akademiese belang" en dat die proses nou met groot prioriteit deurgevoer sal word.
"Die plan is dat Pretoria se naam iets van die verlede moet wees wanneer die Wêreldbeker-sokkertoernooi afskop."
Xingwana se besluit sal 'n einde maak aan 'n uitgerekte naamstryd wat groot onsekerheid meegebring het oor wat die stad se wettige naam is.
Pretoria se naam is al etlike jare in die ANC se visier. Dié party het in die verlede telkens benadruk die verandering is ononderhandelbaar omdat Pretoria in die verlede as die bastion van apartheid beskou is.
Ramokgopa het gister bevestig dit beteken die stad en metrogebied sal voortaan as Tshwane bekend staan as Xingwana ten gunste van dié naam is.
Die minister het reeds gewys sy gaan nie op haar laat wag met naamsveranderinge nie toe haar departement in Oktober verlede jaar 42 naamsveranderinge in die Staatskoerant aangekondig het.
Dit het die verandering van Nelspruit na Mbombela, Belfast na eMakhazeni, Waterval-Boven na Emgwenya en Machadodorp na eNtokozweni ingesluit.
Ramokgopa sê die naamsverandering is "relevant" en die proses moet as 'n prioriteitsaak gehanteer word.
Hy het terselfdertyd gesê die koste wat dit gaan meebring, sal deeglik oorweeg word.
"Hoewel dit nodig is, voorsien 'n naamsverandering niemand van water en elektrisiteit nie. Die koste sal dus deeglik oorweeg word."
Op die vraag of 'n stad en metrogebied met verskillende grense, maar dieselfde naam, nie grootskaalse verwarring gaan meebring nie, het hy gesê: "Nee, dit behoort nie 'n probleem te wees nie. Ek glo daar sal 'n manier wees om onderskeid te tref."
Opposisiepartye in die Tshwane-metroraad en voorstanders van die behoud van Pretoria se naam meen dat dit 'n ideale middeweg sou wees om Pretoria as die stad en Tshwane as die metropolitaanse munisipaliteit se naam behoue te laat bly.
Mnr. Mack Lewele, direkteur van kommunikasie in Xingwana se kantoor, het gesê hulle sal eers later die week kommentaar kan lewer omdat die minister nou in die buiteland is.
01-29-2010, 01:51 AM #2174
Aan die Geloftevolk van Suid Afrika
Die Geloftevolk Koördineringskomitee [GKK] rig hiermee 'n dringende versoek tot elk van u om gedurende die naweek van 30-31 Januarie 2010, welke datum u verkies, in ootmoed tot ons hemelse Vader te nader in gebed om te pleit vir die vrylating van ons Volk se seuns wat in gevangenskap verkeer en aangehou word, en vir wie aansoek gedoen is vir amnestie.
Die GKK doen ook hiermee aan die hand dat Volksgenote wat daartoe geneë voel om ter verinniging van hierdie gebedsaksie, daardie dag ook te vas.
Ons doen 'n beroep op elkeen van u wat hierdie versoek ontvang het, om hierdie aangeleentheid so wyd moontlik onder ons Volk bekend te maak.
Heb.4:13-16 [1933 Vertaling]
14 Terwyl ons dan 'n groot Hoëpriester het wat deur die hemele deurgegaan het, naamlik Jesus, die Seun van God, laat ons die belydenis vashou.
Jak.4:8-10 [1933 Vertaling]
Voorsitter: Geloftevolk Koördineringskomitee.
My versoek is die volgende:
Versprei asseblief hierdie oproep na al jou Internetkontakte.
Dalk kan iemand dit ook op Facebook plaas?
Plaas sommer die skakel na hierdie draad, op jou epos wat jy aanstuur: http://www.boerevryheid.co.za/forums...d=1#post303098
01-29-2010, 03:20 AM #2175
Sakeman hou metro-werkers 'as gyselaar' oor rekening
'n Omgekrapte sakeman van Irene, Centurion, het vier werkers van die Tshwane-metroraad gister sowat 'n uur lank "as gyselaar" gehou nadat sy onderneming se krag afgesny is, al is die rekening betaal.
Mnr. Willie Grobler (49), eienaar van die Echo 4x4-sentrum, het die werkers vasparkeer toe hulle die kragtoevoer kom herstel het. "Hulle het lekker geskrik, maar ek het hulle nie een keer gedreig nie," het hy gesê.
Grobler het die werkers beveel om hul werkgewer te bel om uit te kom en te kom verduidelik hoekom sy krag afgesny is nadat hy sy lopende rekening van R39 000 voor die sperdatum betaal het. Hy het self ook met die werkgewer gepraat en aan hom gesê hy wil die R3 000 wat hy 'n dag en 'n half lank aan diesel vir sy kragopwekker bestee het, terughê.
"Ek het aan hom gesê ek wil nie 'n tjek hê nie, want ek weet hulle is bankrot en dat die tjek kan hop. Ek wil kontant hê."
Die werkgewer het plegtig beloof om te kom, maar nooit opgedaag nie.
Die vier werknemers het die metropolisie intussen ontbied. Binne oomblikke het drie metropolisievoertuie met sowat 12 metropolisielede daar opgedaag.
"Die metropolisie het gesê as ek die ouens nie dadelik laat gaan nie, gaan hulle my toesluit. Toe laat gaan ek hulle maar."
Een van die metropolisielede het aan Grobler gesê: "Ag, meneer, bly maar stil. Ons sit almal met dieselfde probleem."
Grobler se kragfrustrasie kom al 'n lang pad. "Verlede jaar het ons vier weke lank sonder krag gesit...
"Toe kom ek gister (eergister) hier net om te sien hulle het my krag in die vroeë oggendure kom afsny. Ek moes daarna twee uur lank in 'n tou staan net om aan hulle te verduidelik dat daar mense is wat vir hulle werk wat nie kan lees dat my rekening betaal is nie."
Grobler het gesê dit is omdat mense stilbly dat die raad "ons soos slawe behandel". "Hulle swaai hul sterte vir ons terwyl hulle in hul blink motors ry. Ek gaan oor na plan B...Al moet ek my aan hul deure gaan vasketting totdat hulle na my luister. Laat hulle weer my krag afsny..." het hy gewaarsku.
Mnr. Console Tleane, woordvoerder van Tshwane-gemeenskapsveiligheid, het gesê optrede soos dié van Grobler sal nie geduld word nie.
01-29-2010, 03:26 AM #2176
'Boere maak SA soos Haïti'
Kaapstad. – Baie van die mense wat hulle nou in plakkerskampe bevind, is daar omdat "baie boere miljoene swart mense" van hul plase afgejaag het.
So het mnr. Tokyo Sexwale, minister van huisvesting, gister aan die parlementêre komitee oor dié portefeulje gesê.
Hy het gesê Suid-Afrika beleef elke dag die menslike ramp wat die aardbewinggeteisterde Haïti deurmaak, en dan het die "aarde nog nie eens hier geskud nie".
"Ons (in Suid-Afrika) hanteer daagliks 'n mensgemaakte ramp," het Sexwale gesê met verwysing na die meer as 2 600 informele nedersettings wat regoor die land opgeskiet het (teenoor 300 in 1994).
"Dit is elke dag Haïti hier. Die aarde het daar geskud. Hier het die aarde nie geskeur nie, maar die gevolge is dieselfde. Ons mense is vlugtelinge in hul eie land. Dit ís 'n ramp."
Sexwale het beklemtoon dat die regering nie hiervoor geblameer kan word nie. "Daar is stoot- en trek-faktore, goed soos werkloosheid, skole, familie en dienslewering wat meebring dat mense eerder in die stede naby geleenthede wil bly as in die landelike gebiede. Hulle wil wegkom van hul omstandighede."
Sexwale, wat 'n wynplaas in Franschhoek het, het ook 'n klap na boere gemik. "Toe die regering aangedui het dat hy sekerheid van verblyfreg aan plaaswerkers wou gee, toe verjaag baie boere miljoene swart mense van hul grond af. Dié is daardie mense. Waar moes hulle gaan woon?"
Hy het ook nie gehuiwer om die groot mynmagnate 'n dwarsklap te gee oor die instelling van uitsluitlik manlike hostels nie. "Apartheid het nooit gesê hulle moet dié strukture oprig nie," het Sexwale, wat ook die stigter was van die Mvelaphanda-groep wat mynbelange het, gesê.
Hy het onlangs op besoek aan 'n town ship op 'n groep kinders afgekom wat tussen die rommel kondome soos ballonne opgeblaas het. "Daar is elke denkbare siekte."
Sexwale het gesê op die laaste kabinetslekgotla het die nuwe administrasie besluit om al die burokrasie uit die weg te ruim sodat ministers moet saamwerk.
"Grond is oor die verskillende departemente versprei. Die kabinet wil nou 'n oorkoepelende benadering volg sodat ek nie van deur tot deur moet gaan aanklop vir grond nie," het hy gesê.
01-29-2010, 05:30 AM #2177
De Kock kan kom
DIE Suid-Afrikaanse apartheidsmoordenaar, Eugene de Kock, is deur die hoogste politieke gesag in Swapo en die Minister van Justisie, me. Pendukeni Iivula-Ithana, verseker dat hy hom in Namibië kan vestig indien hy vrygelaat sou word, terwyl die vuurvreter Swapo-jeugleier, dr. Eliah Ngurare, hom in dié verband agter sy seniors skaar.
Die boodskap is 'n paar weke gelede reeds deur 'n onbekende hooggeplaaste in Swapo self aan De Kock in die Sentrale Gevangenis in Pretoria oorgedra.
Die pad van nasionale versoening wat Namibië die afgelope twintig jaar gestap het, is gister deur me. Iivula-Ithana voorgehou as die rede waarom Swapo 'n eertydse vyand soos De Kock sal ontvang.
As die berugte De Kock regtig 'n nuwe blaadjie omgeslaan het, sal hy as deel van die land se verbintenis tot versoening met ope arms in Namibië ontvang word, het me. Iivula-Ithana gister gesê.
Hoewel inligting oor die geheime tronkbesoek aan De Kock nie bekend is nie, kon wel vasgestel word dat oudpres. Sam Nujoma ook in die saak geken is.
Republikein het gister berig dat die omstrede De Kock met groot heimwee agter die tralies van Namibië praat en dat sy vestiging hier – sou sy aansoek om presidensiële kwytskelding slaag – 'n groot moontlikheid is.
Suid-Afrika is al weke lank aan mekaar se kele oor De Kock se moontlike vrylating. Vir me. Iivula- Ithana, een van die mees genadelose vuurvreters in die regerende party, is dit 'n doodeenvoudige kwessie. Vir haar was hy net 'n voetsoldaat.
"Hierdie mense moes bloot beleid uitvoer waarvoor die outeurs tot vandag toe nie jammer gesê het nie.
"As hy ons landswette sal aanvaar en nie verdere skade, pyn en lyding sal veroorsaak nie… as hy reg is om te hervorm, ons het 'n beleid van nasionale versoening," het me. Iivula-Ithana saaklik onderneem.
"Persoonlik sal ek sê dat Namibië al meer kriminele gelykstaande aan Eugene de Kock gehuisves het," het sy gesê.
Intussen het De Kock gister teenoor sy geestelike versorger en vertroueling, past. Philip Kruger, laat blyk hy sien uit om van sy familie in Windhoek te hoor en hoop dit gebeur gou.
Past. Kruger besoek hom elke Donderdag.
02-01-2010, 07:55 AM #2178
Afrikaans is volgens die SAKP-jeugliga 'n "reuse-Goliat in ysterklere" wat die reg tot opvoeding in die Vryheidsmanifes weerspreek.
02-02-2010, 04:59 AM #2179
Pta: Skrif dalk finaal aan muur
Dit blyk nou net 'n kwessie van dae te wees voordat Pretoria se naam amptelik na Tshwane verander word nadat me. Lulu Xingwana, minister van kuns en kultuur, die naamsverandering Vrydag stil-stil in die Staatskoerant aangekondig het.
Hoewel dié naamsverandering gister laat "om tegniese redes" van die lys onttrek is, blyk die skrif vir Pretoria aan die muur te wees.
Mnr. Mac Lewele, direkteur van kommunikasie in Xingwana se kantoor, het gisteraand gesê die naam word onttrek omdat daar tegniese besonderhede is wat nog uitgeklaar moet word.
Hy het bevestig die nuwe naam sal die stad s'n wees.
In die Staatskoerant Vrydag verskyn Tshwane se nuwe status as geografiese pleknaam saam met die nuwe name van 28 dorpe, berge, riviere en nedersettings.
Geen kosteberaming of openbare deelnameproses het die publikasie van Pretoria se naamsverandering voorafgegaan nie.
Dit het gebeur nadat Xingwana se adjunk, mnr. Paul Mashatile, verlede week op die nippertjie 'n mediakonferensie waar hy nuwe plekname sou aankondig, afgestel het.
Hul departement het vrae oor hoekom die konferensie op kort kennisgewing gekanselleer is en of Tshwane een van die nuwe plekname is, daarna gesystap.
Xingwana se kantoor het vroeër gesê: "Die regulering van geografiese plekname in 'n demokratiese Suid-Afrika is deel van 'n proses om die marginalisasie van inheemse tale, kulture en erfenisse reg te stel."
Mnr. Sputla Ramokgopa, ANC-voorsitter in Tshwane, het verlede week Maandag aangekondig die party is in "verhaasde gesprekke" met Xingwana oor die naamsverandering.
'n Bron in die party het vertroulik onthul die ANC wil hê die naam Pretoria moet geskiedenis wees wanneer die Wêreld-beker-sokkertoernooi in Junie begin.
Die burgerregte-waghond AfriForum het gesê hy sal "alle moontlike regstappe" vir die behoud van Pretoria se naam doen.
Mnr. Willie Spies, AfriForum se regsverteenwoordiger, het gesê Xingwana se optrede met die publikasie van die nuwe naam spreek van blatante kwade trou.
"Die regsgeding oor die status van die stad se naam is op die rol van die Pretoriase hooggeregshof vir 25 en 26 Maart.
"Die minister het met haar optrede 'n duidelike boodskap gestuur dat sy nie die sub judice-reël en die gepaardgaande grondwetlike beginsel van die skeiding van magte eerbiedig nie."
AfriForum hou vanoggend 'n dringende vergadering met se-nior advokate.
Dr. Pieter Mulder, VF+-leier, was gisteraand onbewus van die verwikkeling.
"Dit is agterbaks om die besluit skelm in die Staatskoerant te publiseer," het hy gesê. "As die minister dink sy kan 'n hoofstad se naam op dié wyse stilweg verander, is sy baie naïef."
Mulder meen die besluit kan groot Afrikaner-protes ontketen.
Me. Helen Zille, DA-leier, het gesê die wyse waarop die naamsverandering gehanteer is, is 'n "absolute skande".
"Ek kan nie dink dat die skelmstreke grondwetlik is nie. Die DA sal indringend vasstel of die wetlike prosedure gevolg is."
02-05-2010, 05:20 AM #2180
Krion: 4 kry ontslag op aanklagte
Vier van die sewe beskuldigdes in die Krion-piramideskemaverhoor is gister in die hooggeregshof in Pretoria ontslag toegestaan op van die aanklagte teen hulle nadat hulle daarom gevra het.
Hulle staan egter nog saam tereg op meer as 200 000 ander aanklagte.
Regter Cynthia Pretorius het gister aan mnr. Willem Jacobus Pelser (33), sy stiefpa, mnr. Burt Prinsloo (66), sy suster, mev. Yolandi Lemstra (37) en sy swaer, mnr. Gerrit Lemstra (40), dié ontslag toegestaan.
"Daar is om ontslag vir dié aanklagte gevra omdat daar nie bewys kan word die betrokke vier beskuldigdes was ten tyde van die spesifieke voorvalle of misdrywe daarby betrokke nie," het adv. Arno Rossouw, staatsaanklaer, gister gesê.
Dié vier beskuldigdes staan saam met mev. Izabel Engelbrecht (39), 'n niggie van Pelser, mnr. Hendrik Engelbrecht (42), die niggie se man, en mev. Marietjie Prinsloo, Pelser se ma, tereg op sowat 200.000 aanklagte.
Die aanklagte sluit in bedrog, diefstal en die oortreding van die Wet op die Voorkoming van Georganiseerde Misdaad, die Bankwet, die Insolvensiewet, die Maatskappyewet, die Wet op Beslote Korporasies, die Koöperasiewet en die Inkomstebelastingwet.
Al sewe die beskuldigdes het einde Julie verlede jaar, sewe jaar ná hul inhegtenisneming, skuld op altesame 218 683 aanklagte ontken.